Începând cu luna august 2021, medicii de familie care au pregătirea (conform curriculei) și aparatura necesară în cabinet, vor putea oferi pacienților asigurați din propria listă următoarele servicii:

1. **Spirometrie**:  
o Ajută la diagnosticarea și monitorizarea anumitor afecțiuni ale plămânilor  
o Pentru efectuarea acestei proceduri, pacientul este instruit să sufle tot aerul corespunzător volumului maxim expirator pulmonar, urmând indicațiile medicului

2. **Măsurarea ambulatorie a tensiunii arteriale timp de 24 de ore (Holter)**  
o Oferă informații cu privire la o suspiciune de hipertensiune arterială, hipertensiune arterială oscilantă sau hipotensiune arterială  
o Constă în montarea unui dispozitiv electronic la nivelul taliei și a unei manșete de tensiometru pe braț, care măsoară tensiunea arterială la intervale de timp specifice și memorează valorile măsurate

3. **Măsurarea indicelui de presiune gleznă – braţ**  
o Metodă de diagnosticare a unei afecțiuni arteriale periferice, care indică îngustarea sau blocarea fluxului sanguin la nivelul arterelor periferice (membre superioare sau inferioare)  
o Test care compară tensiunea arterială la nivelul gleznelor cu cea mai mare valoare a tensiunii arteriale la nivelul brațelor

4. **Efectuarea și interpretarea electrocardiogramei (EKG) pentru monitorizarea bolilor cardiovasculare confirmate**  
o Indică eventualele tulburări de ritm cardiac și poate depista afecțiuni ischemice ale inimii, inclusiv infarctul  
o Înregistrează impulsurile electrice ale inimii, prin intermediul unor electrozi plasați pe piele, în zona pieptului, pe brațe și pe picioare

În funcție de afecțiunile pacientului, de simptomele și problemele pe care le acuză, medicul de familie poate să decidă efectuarea unuia din serviciile de mai sus, care constau în proceduri non-invazive și nedureroase.

 DOCUMENTE NECESARE PENTRU ACT ADITIONAL :

* DOVADA DETINERII APARATURII ( FACTURA, CONTRACT COMODAT , INCHIRIERE)
* CONTRACT DE SERVICE